Nukleinsyrernes navn kommer af, at de typisk findes i størst mængde i [[cellekerne]]n (nukleus). Nukleinsyrerne er biologiske [[polymer]]er, og de enkelte [[monomer]]er er nukleotider. Hver nukleotid består af tre dele; en kvælstofholdig heterocyklisk [[base (kemi)|base]] (enten en [[purin]] eller en [[pyrimidin]]), en [[pentose]]-sukker, og en [[fosfat]]gruppe. Forskellige nukleinsyrer adskiller sig ved det sukkermolekyle, der indgår i kæden (f.eks. [[ribose]] i RNA), og ved, at der optræder forskellige baser i nukleotiderne. [[Adenin]], [[cytosin]] og [[guanin]] optræder både i RNA og DNA, hvorimod [[thymin]] kun findes i DNA og [[uracil]] kun findes i RNA.
Kultur Uddannelse Naturvidenskab